Vardarska Makedonija
Vardarska Makedonija je dio Makedonije koji je pripao Bukureškim mirom iz 1913. godine Kraljevini Srbiji. Danas većina teritorije Vardarske Makedonije odgovara teritoriji Sjeverne Makedonije (98,09%), dok se ostatak nalazi na teritoriji Republike Srbije (1,91%) i odgovara prostoru koje zauzima manastir Prohor Pčinjski sa okolinom. U njemu je održano prvo zasjedanje ASNOM-a koje je odlučilo da se osnuje makedonska država u sastavu federativne Jugoslavije. Ipak, na mapama Makedonije, Vardarska Makedonija ima različite granice od općeprihvaćenih. Na mapama Makedonije koje je izradio Dimitrije Čupovski u Sankt Peterburgu 1913. godine, teritoriji Vardarske Makedonije pripali su dijelovi istočne Albanije (okolina Piškopeje sjeverozapadno od Debra), dijelovi Kosova (Kačanik i okolina) i krajnji južni dijelovi središnje Srbije (Preševo). Isto tako dijelovi Kosova i središnje Srbije (bez dijelova Albanije) smješteni su na mapi Makedonije koju su izradili francuski stručnjaci 1925. godine. Prvobitnim Bukureškim mirom oblast Strumice je pripala Kraljevini Bugarskoj, ali nakon Prvog svjetkog rata Nejskim mirovnim ugovorom iz 1919. godine Bugarska je bila primorana da tu oblast prepusti Kraljevini Srba, Hrvata i Slovenaca i ona se tako uklopila u oblast Vardaske Makedonije.